text: [{"text_idx": "#000003", "text": "Betri Stu\u00f0ulsgrunnurin letur til gransking"}, {"text_idx": "#000004", "text": "\u2013 Ta\u00f0 er t\u00f8rvur a\u0301 f\u00f8royskari gransking, og ta\u00f0 er t\u00f8rvur a\u0301 fi\u0301gging til go\u0301\u00f0ar, f\u00f8royskar granskingarverk\u00e6tlanir. Ti\u0301 hava vit gj\u00f8rt av at seta fleiri pengar av til f\u00f8royska gransking i\u0301 a\u0301r, sigur Evy Jacobsen, stjo\u0301ri i\u0301 Betri PF. Treytin er, at granskingin er f\u00f8roysk og at hon er til gagns fyri f\u00f8royingar, sum heild."}, {"text_idx": "#000005", "text": "Hetta til 31. mai ber til hja\u0301 f\u00f8royskum granskarum at s\u00f8kja um pening u\u0301r Betri Stu\u00f0ulsgrunninum."}, {"text_idx": "#000006", "text": "Stu\u00f0ulsgrunnurin hja\u0301 Betri hevur til endama\u0301ls at stu\u00f0la a\u0301t\u00f8kum i\u0301 F\u00f8royum, sum fyribyrgja ska\u00f0a og vanlukkum, skapa tryggleika og annars gagna samfelagnum. Higartil hava ta\u00f0 serliga veri\u00f0 samarittar, bjargingarfel\u00f8g og trygdaru\u0301tger\u00f0 av ymsum slagi, sum hava sta\u00f0i\u00f0 ovast a\u0301 listanum yvir ta\u00f0, sum Betri hevur stu\u00f0la\u00f0."}, {"text_idx": "#000007", "text": "\u2013 Men nu\u0301 hava vit gj\u00f8rt av at tvi\u0301falda stu\u00f0ulsupph\u00e6ddina \u2013 u\u0301r 5 millio\u0301num upp i\u0301 10 millio\u0301nir. Ta\u00f0 gera vit, ti\u0301 vit vilja bera samfelagnum aftur av yvirskotinum. Ta\u00f0 eru ju\u0301 kundarnir, sum eiga tryggingina, og ta\u0301 ta\u00f0 gongur v\u00e6l, skal ta\u00f0 koma \u00f8llum f\u00f8royingum til go\u0301\u00f0ar, grei\u00f0ir Evy Jacobsen, stjo\u0301ri i\u0301 Betri Trygging fra\u0301."}, {"text_idx": "#000008", "text": "Av teimum 10 millio\u0301nunum, sum Stu\u00f0ulsgrunnurin i\u0301 a\u0301r letur, ver\u00f0a pengar oyramerktir til gransking. I\u0301 hesum sambandi hevur Betri veri\u00f0 i\u0301 sambandi vi\u00f0 Setri\u00f0 og Granskingarra\u0301\u00f0i\u00f0 fyri at finna besta leistin."}, {"text_idx": "#000009", "text": "\u2013 Ta\u00f0 er ey\u00f0sy\u0301nt, at ta\u00f0 eru no\u0301gv \u00f8ki, i\u00f0 vit vilja at vita meiri um, og har st\u00f8rri vitan hev\u00f0i veri\u00f0 ein fongur fyri alt samfelagi\u00f0. Ti\u0301 er upplagt, at eitt ein sterkur akt\u00f8rur, sum Betri, stu\u00f0lar uppundir arbei\u00f0i\u00f0 hja\u0301 f\u00f8royskum granskarum, heldur Evy Jacobsen."}, {"text_idx": "#000010", "text": "Ny\u0301tt poddvarp: Eitt safespace fyri b\u00f8rn og foreldur i\u0301 sorg"}, {"text_idx": "#000012", "text": "1. sunnudagur i\u0301 advent 2021"}, {"text_idx": "#000013", "text": "Fremsta endama\u0301li\u00f0 hja\u0301 Betri Stu\u00f0ul er at skapa tryggleika umvegis stu\u00f0ul. Hetta gera vit vi\u00f0 at stu\u00f0la a\u0301t\u00f8kum, felagsskapum og verk\u00e6tlanum, sum betra tryggleika, heilsu og samfelag okkara."}]